The Valley (Angvila)
The Valley je glavni grad Angvile (britanske prekomorske teritorije) i najvažnije mjesto na ostrvu, sa oko 1170 stanovnika, po podacima iz 2001. godine The Valley ima nekoliko primjera kolonijalne arhitekture, s obzirom na premještanje angvilanske administracije u St. Kitts, 1825., premda "Wallblake House", sagrađena 1787., još uvijek stoji i koristi se kao župni ured susjedne crkve. Nove prodavaonice su otvorene u novim zgradama i obnovljenim kućicama, zapadno-indijskog stila gradnje. Stare radnje su obnovljene, i povećale su svoja skladišta i prodajne prostore. Ruševine starog Suda se nalaze na brdu Crocus, najvišoj tački ostrva. Sve što je ostalo, su, u stvari samo pojedini zidovi podrumskih zatvorskih ćelija. Na Cross Roads-u, zapadnom kraju grada The Valley, nalazi se "Wallblake House", sjedište plantaže, koje je sagrađeno oko 1787. Sada ga posjeduje katolička crkva (tu stanuje duhovnik (sveštenik) parohije) i katolička crkva svetog Gerarda, sa svojom originalnom fasadaom od oblutaka, kamena, cementa, drveta i cigle. U The Valley-u je operativan Wallblake, aerodrom Angvile (IATA: AXA, ICAO: TQPF) sa pojedinim međunarodnim letovima. Geografske koordinate grada su 18°13′15″S (sjever) 63°03′06″Z (zapad).